projecte-aina/catalan_government_crawling huggingface dataset:
L'Oficina Catalana del Canvi Climàtic (OCCC), va visitar les instal·lacions de la Universitat de Girona, el 8 d'octubre de 2019, en el marc del Programa d'acords voluntaris per a la reducció d'emissions de GEH.
La Universitat de Girona és una universitat pública catalana amb seu principal a la ciutat de Girona.
Està adherida des de l'any 2011 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions directes derivades del consum de gas natural per a la calefacció, les emissions derivades del transport propi per carretera en turismes i furgonetes dièsel i gasolina, i les emissions fugitives de gasos fluorats en els equips de clima i refrigeració.
També inclou les emissions indirectes derivades del consum elèctric, la major part de la qual prové de fonts 100% renovables, i altres emissions indirectes derivades del consum d'aigua.
Les emissions globals han disminuït un 65% entre 2017 i 2018.
El principal motiu és la compra d'electricitat procedent de fonts 100% renovables per gran part de les instal·lacions, que ha provocat que les emissions derivades del consum elèctric disminueixin un 83% respecte l'any anterior.
Les emissions derivades del transport propi han disminuït un 23% i les emissions derivades del consum d'aigua pràcticament s'han mantingut estables.
Durant el 2018 ha estat necessari efectuar unes recàrregues de gasos fluorats en els equips de clima i refrigeració menors que al 2017.
No obstant, les emissions derivades del consum de gas natural han incrementat un 5%.
Durant la visita, que ha portat a terme l'Assistència tècnica del Programa, s'ha pogut comprovar la implementació de les mesures de reducció d'emissions que fins al moment la Universitat de Girona ha posat en marxa en el marc del Programa dels acords voluntaris.
Cal agrair a l'organització i en especial a Pep Juandó, tècnic en medi ambient, per la seva col·laboració.
L'Oficina Catalana del Canvi Climàtic (OCCC), va visitar les instal·lacions de Wattia Innova, SLU (Olot), el 23 d'octubre de 2019, en el marc del Programa d'acords voluntaris per a la reducció d'emissions de GEH.
Wattia Innova, SLU és una empresa dedicada a l'eficiència energètica en els sectors industrial i terciari, especialitzada en l'automatització d'habitatges i edificis a Olot (Girona).
Està adherida des de l'any 2016 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions directes derivades del transport propi per carretera i a les emissions indirectes derivades del consum elèctric, el qual prové de fonts 100% renovables.
També inclou altres emissions indirectes derivades del transport extern in itinere per carretera, del transport extern de viatges comercials en avió, del tractament de residus (envasos lleugers, paper/cartró, FORM i fracció resta), i del consum d'aigua de les instal·lacions.
Els principals motius són l'increment del 53% de les emissions derivades del transport extern in itinere degut a la comptabilització més acurada de tots els trajectes realitzats, i l'augment del 27% de les emissions derivades del consum d'aigua degut a l'increment de la plantilla.
Les emissions derivades del transport propi per carretera han incrementat un 26% respecte 2017 com a conseqüència de l'increment de projectes i visites fora de Catalunya.
Les emissions derivades del transport extern de viatges comercials per carretera i en avió han incrementat un 4% i les emissions derivades del tractament de residus s'han mantingut respecte l'any anterior.
Pel que fa a les emissions derivades del consum elèctric, aquestes es mantenen a 0 un any més gràcies a la generació elèctrica pròpia en règim d'autoconsum i a la compra d'electricitat procedent de fonts 100% renovables.
Durant la visita s'ha pogut comprovar la implementació de les mesures de reducció d'emissions que fins al moment Wattia Innova ha posat en marxa en el marc del Programa dels acords voluntaris.
Cal agrair a l'organització i en especial a Franc Comino Ruiz, CEO de Wattia Innova, i Xavier Mora Pujol, Enginyer Industrial, per la seva col·laboració.
L'Oficina Catalana del Canvi Climàtic (OCCC), va visitar les instal·lacions de Museu Olímpic i de l'Esport Joan Antoni Samaranch (Barcelona), el 23 de setembre de 2019, en el marc del Programa d'acords voluntaris per a la reducció d'emissions de GEH.
El Museu Olímpic i de l'Esport Joan Antoni Samaranch, situat a l'Anella Olímpica, va ser inaugurat a l'any 2007.
Gestionat per la Fundació Barcelona Olímpica des de l'any 2009, el Museu Olímpic es va adherir l'any 2015 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions indirectes derivades del consum elèctric.
Les emissions globals de l'organització han disminuït un 8% entre 2017 i 2018, degut a la reducció de les emissions derivades del consum elèctric.
El principal motiu ha estat la disminució del 5% del consum elèctric.
Durant la visita, que ha portat a terme l'Assistència tècnica del Programa, s'ha pogut comprovar la implementació de les mesures de reducció d'emissions que fins al moment el Museu Olímpic i de l'Esport Joan Antoni Samaranch ha posat en marxa en el marc del Programa dels acords voluntaris.
Les mesures més significatives que ha implementat són:
Cal agrair a l'entitat i en especial a Julio Pernas, director de la Fundació Barcelona Olímpica; Ibone Lallana, cap de comunicació de la FBO; Josep Lluís Moreno, cap de manteniment de la FBO i Eloi Burriel, tècnic extern de L'Origen, per la seva col·laboració.
A la dreta podeu trobar un enllaç a un vídeo relacionat amb la visita.
El vídeo ha estat gravat i editat pel Museu Olímpic.
Aquest vídeo ha estat gravat i editat pel Museu Olímpic i de l'Esport Joan Antoni Samaranch
L'Oficina Catalana del Canvi Climàtic (OCCC), va visitar les instal·lacions de INEFC Barcelona (Barcelona), el 25 de setembre de 2019, en el marc del Programa d'acords voluntaris per a la reducció d'emissions de GEH.
INEFC Barcelona és la seu de l'Institut Nacional d'Educació Física de Catalunya que hi ha a Barcelona.
Està adherida des de l'any 2015 al Programa d'acords voluntaris per a la reducció d'emissions de gasos amb efecte d'hivernacle.
Les emissions autodeclarades a l'inventari corresponen a les emissions directes derivades del consum de gas natural de les instal·lacions i a les emissions indirectes derivades del consum elèctric, una part del qual procedeix de fonts 100% renovables.
Les emissions globals han disminuït un 69% entre 2017 i 2018.
El principal motiu és la compra d'electricitat procedent de fonts 100% renovables.
Durant la visita s'ha pogut comprovar la implementació de les mesures de reducció d'emissions que fins al moment INEFC Barcelona ha posat en marxa en el marc del Programa dels acords voluntaris.
Cal agrair a l'organització i en especial a Francesc Ruiz, responsable d'instal·lacions de l'Institut Nacional d'Educació Física de Catalunya, per la seva col·laboració.
A continuació es presenta un recull de mesures que les organitzacions adherides al Programa d'acords voluntaris han posat en marxa des del 2010 fins a l'actualitat.
Aquest recull té la finalitat de servir com a una de les fonts d'informació per a l'organitzacions que tenen la voluntat de continuar reduint les seves emissions voluntàriament.
També amb la finalitat de donar més informació i orientació sobre les mesures de reducció d'emissions de GEH que poden dur a terme les organitzacions, a més del recull de mesures, s'està desenvolupant per alguna de les mesures, una fitxa concreta on es detalla quines són les variables clau per a la seva implantació, quins són els beneficis i exemples concrets d'implantació amb estimació d'estalvi energètic, econòmic i d'emissions, entre d'altra informació.
Les 3 primeres fitxes desenvolupades fins ara estan adreçades a disminuir les emissions de GEH del consum elèctric, atès que aquestes emissions segons les dades dels inventaris 2017, van suposar un 64% del total d'emissions reportades pels adherits a aquest Programa.
Aquestes emissions es veuen molt influenciades pel consum elèctric de l'organització però també per com es genera l'electricitat que es consumeix.
En aquest sentit, als enllaços de la dreta trobareu les següents fitxes informatives sobre 3 tipus de mesures per a abordar la reducció de les emissions del consum elèctric:
Substituir instal·lacions o equips que funcionen amb combustibles fòssils per energies renovables
In itinere: fa referència als viatges de casa a la feina i de la feina a casa
Elaboració de plans de mobilitat sostenible o instruccions que fomentin:
Ambientalitzar les compres i la contractació mitjançant:
Consisteix en l'adquisició voluntària de drets de carboni a tercers per a compensar les emissions que no s'han pogut reduir amb l'aplicació de les mesures plantejades.
Aquests crèdits provenen d'una reducció d'emissions que ha tingut lloc fora de les fronteres de l'organització.
A l'hora de compensar, cal tenir en compte les característiques i procedència d'aquests crèdits a fi de garantir que són de bona qualitat i representen una reducció real.
Per això, l'OCCC ha desenvolupat una guia de principis de compensació que estableix els criteris mínims per a donar aquestes garanties.
Les compensacions que es portin a terme dins del Programa d'acords voluntaris hauran de seguir les recomanacions d'aquesta guia.
L'organització pot escollir si compensar una part de les emissions o la seva totalitat.
La compensació només podrà portar-se a terme un cop s'hagi comunicat la implementació de les mesures de reducció plantejades.
Les emissions que es compensen seran relatives a l'últim inventari que s'hagi realitzat.
La compensació d'emissions tindrà, per tant, una validesa ANUAL.
El compliment d'aquest procés de compensació dóna dret a que:
Consisteix en la valoració dels resultats de la implementació de les mesures plantejades per l'organització l'any anterior, i l'inici d'un nou procés d'avaluació (reavaluació).
En concret cal que l'organització:
El compliment d'aquest procés d'actuació (manteniment) i una vegada estigui validat, dóna dret a:
Procediment simplificat, sense verificació de l'inventari:
Recordeu que l'1 de març de cada any està disponible la calculadora amb els factors d'emissió actualitzats per a realitzar l'inventari de l'any natural anterior.
Entre l'1 de gener i l'1 de març és el període per tal de poder recopilar les dades dels nous factors d'emissió publicats en fonts oficials corresponents a l'any anterior.
Les organitzacions que van per procediment simplificat, cal que facin l'inventari de cada any anterior amb la calculadora de l'OCCC actualitzada a partir de l'1 de març i presentar-ho en el termini indicat.
Procediment Estàndard, amb verificació de l'inventari:
Cal tenir en compte que l'OCCC ha homologat verificacions o certificacions d'altres sistemes com el cas d'organitzacions que tenen una declaració ambiental EMAS verificada, Ajuntaments que tenen Plans d'Acció per a l'Energia Sostenible (PAES), organitzacions que verifiquen l'inventari sota la ISO14064 i organitzacions que disposen d'una memòria de sostenibilitat conforme la guia de GRI (versió 4).
En aquests casos consulteu els requisits concrets en l'apartat: Homologacions verificació d'inventari.
Si una organització vol formar part del Programa d'acords voluntaris, primer de tot ha de realitzar el pas d'adhesió.
Aquest pas inicial té com a objectius:
L'adhesió al Programa, per si sola, no dóna dret a l'ús de l'etiqueta creada per a aquest efecte.
Cal avançar en el procés i realitzar l'avaluació.
El termini per realitzar el següent pas, l'AVALUACIÓ, són 3 mesos des de la confirmació de l'adhesió per part de l'Oficina Catalana del Canvi Climàtic.
Per a formalitzar l'adhesió cal:
Recomanem llegir el document "El Programa d'acords voluntaris, pas a pas" abans de continuar amb l'adhesió.
Un dels requisits del Programa d'acords és presentar anualment l'inventari d'emissions de GEH de l'organització.
De forma general aquest inventari es presenta per autodeclaració utilitzant una eina de l'OCCC, però si l'organització té un inventari complex o un volum d'emissions elevat, caldrà que l'inventari estigui verificat per una entitat externa.
En aquest apartat trobareu les condicions per les quals una organització pot presentar l'inventari per autodeclaració i per tant no cal una verificació externa, les eines a utilitzar i com comunicar les dades.
En la difusió i reconeixement de les organitzacions adherides al Programa d'acords, s'utilitzen diferents elements comunicatius.
El Programa compta amb aquest espai web que és el prinicipal instrument de comunicació.
També compta amb una etiqueta del Programa, com a element gràfic i un informe anual que inclou la informació facilitada per les organitzacions en el marc d'aquest Programa.
A continuació podeu trobar informació més detallada.
Les organitzacions adherides compten també amb l' etiqueta en català, castellà i anglès, impulsada per l'Oficina Catalana del Canvi Climàtic, que reconeix la realització d'accions voluntàries dirigides a la mitigació del canvi climàtic.
Aquesta etiqueta pot passar a formar part de l'estratègia comunicativa de l'organització, en cas que aquesta ho consideri convenient.
En l'enllaç de sota, podeu trobar l'etiqueta en les diferents versions idiomàtiques.
Per a les organitzacions que hagin superat el pas avaluació i mentre continuin formant part del Programa, poden descarregar-se dels enllaços de sota l'etiqueta en català, castellà i anglès i fer-ne ús en base a les indicacions del Manual de comunicació.
Aquesta etiqueta s'ha de personalitzar amb el codi d'adhesió de la vostra organització.
Aquesta etiqueta no pot ser utilitzada per a les organitzacions que estan encara en estat adhesió o que no formin part del Programa d'acords voluntaris.
Qualsevol element de comunicació estarà subjecte al Manual de Comunicació del Programa, que podeu consultar en l'enllaç de sota.
Les organitzacions mantindran l'etiqueta mentre continuïn formant part del Programa, i per tant, sempre que segueixin aplicant el procediment d'avaluació d'emissions de GEH i implementació de mesures de reducció.
Però l'adhesió al programa quedarà cancel·lada en els casos següents:
L'espai web del Programa d'acords voluntaris és el principal instrument de comunicació, contacte i intercanvi d'informació entre l'Oficina Catalana del Canvi Climàtic i l'organització compromesa, entre les mateixes organitzacions i pel públic en general.
La pàgina web es converteix, doncs, per a l'organització en una eina publicitària i de comunicació.
En els diferents apartats es pot trobar informació de les organitzacions adherides, tipologies de mesures de reducció implementades, les visites realitzades, els resultats de l'anàlisi anual del Programa, entre d'altres.
Addicionalment, l'Oficina Catalana del Canvi Climàtic promourà accions de difusió, en les quals comptarà amb les organitzacions adherides.
Juntament amb els elements associats a la marca, les organitzacions compten amb la possibilitat de descarregar un informe que reprodueix la seva situació exacta pel que fa al procediment, i descriu les actuacions portades a terme.
La iniciativa va dirigida a qualsevol organització amb instal·lacions i/o operacions a Catalunya, que té la capacitat de reduir les emissions de GEH a Catalunya.
Es pot adherir qualsevol tipus d'organització:
Es poden adherir organitzacions de qualsevol sector
Hi ha un gran ventall de sectors representat als acords, els majoritaris són les Consultories i enginyeries i el sector Indústria -dins d'aquest sector les empreses de la Indústria alimentària són les més representatives.
El sector de la Logística i el transport de viatgers i les entitats que realitzen una tasca social també tenen un pes important.
La resta d'organitzacions pertanyen a diferents àmbits d'activitat.
Aquests àmbits inclouen a: l'administració pública general, els ajuntaments, empreses del cicle integral de l'aigua, comerços, empreses de la construcció, de la distribució d'electricitat, entitats d'educació i recerca, empreses que organitzen esdeveniments, entitats de l'esport, empreses de manteniment i neteja d'edificis i instal·lacions, ports i clubs nàutics, entitats financeres, de serveis sanitaris, empreses de tecnologia, de transport i gestió de residus, i establiments de turisme i restauració.
Nova convocatòria de projectes 2020: el 29 de juny es va publicar al DOGC la quarta convocatòria del Programa.
Si sou una entitat social i heu realitzat recentment o teniu planificat realitzar una actuació de reducció d'emissions de GEH a Catalunya, podeu presentar els vostres projectes del 30 de juny al 4 de setembre de 2020.
Si esteu interessats consulteu l'enllaç Com presentar la documentació a la convocatòria 2020?
També informar que a partir del 8 de juliol de 2019 s'han posat a la venda els primers crèdits de GEH generats en el marc d'aquest Programa, si esteu interessats en adquirir-los consulteu l'enllaç Com comprar crèdits de GEH d'aquest Programa?
Aquest Programa es basa en promoure la reducció d'emissions de gasos amb efecte d'hivernacle (GEH) a Catalunya a través de projectes portats a terme per entitats socials.
Una vegada verificades externament les reduccions d'emissions d'aquests projectes, el Programa facilita a d'altres organitzacions i particulars que puguin comprar aquestes reduccions d'emissions locals per a compensar les emissions que no han pogut reduir internament.
La compra d'aquestes reduccions es fa a través d'una entitat col·laboradora en la compra-venda de crèdits de GEH.
El Programa d'acords voluntaris per a la reducció de les emissions de gasos amb efecte d'hivernacle (GEH) impulsat per la Generalitat de Catalunya, es va posar en marxa l'any 2010, a través de l'Oficina Catalana del Canvi Climàtic.
Aquest Programa ofereix eines, suport i reconeixement a aquelles organitzacions que tenen instal·lacions i/o operacions a Catalunya i que de manera voluntària volen establir un compromís per a reduir les seves emissions de GEH.
Mitjançant un Acord, les organitzacions que s'adhereixen es comprometen a fer un seguiment de les seves emissions de GEH i establir anualment mesures per a reduir-les.
L'abast de l'adhesió inclou totes les activitats i instal·lacions de l'organització.
S'inclouen les instal·lacions productives de Súria i Sallent.
Súria està composta per la mina de Cabanasses, la Planta de Súria i la planta de cristal·lització de sals (SCP).
Les instal·lacions de Sallent inclouen la Mina de Vilafruns i la Planta de Sallent.
El seminari tindrà lloc els dies 1, 2, 8, 15 i 22 d'octubre i el 5 de novembre de 2020.
El seminari digital ADAPYR Respon té per objectiu fomentar l'intercanvi d'informació entre el públic general i els científics experts en matèria de canvi climàtic de l'Observatori Pirinenc de Canvi Climàtic.
Després d'una breu introducció del projecte i dels principals resultats esperats, els participants tindran la possibilitat de plantejar qualsevol pregunta als especialistes en temes ambientals i climàtics per ajudar a comprendre millor els processos que amenacen els ecosistemes pirinencs.
El projecte ADAPYR, liderat per l'Observatori Pirinenc de Canvi Climàtic, té com a objectiu millorar el procés de d'adaptació dels territoris pirinencs al canvi climàtic gràcies a accions d'observació, seguiment i transferència de coneixements a les administracions.
16 de setembre: 35 anys de protecció de la capa d'ozó
La capa d'ozó és una franja fràgil de gas que protegeix la Terra dels efectes nocius dels raigs solars, contribuint així a preservar la vida al planeta.
Durant anys, l'ús de certs productes químics van alterar i afectar la capa d'ozó posant en perill la nostra pròpia existència i la de la resta d'éssers vius del planeta.
Un esforç internacional conjunt ha permès l'eliminació i reducció de l'ús d'aquestes substàncies, ajudant a protegir-la i preservar-la.
L'any 1985 es va adoptar la Convenció de Viena per la protecció de la capa d'ozó i amb el Protocol de Montreal, els governs, científics i la indústria es van comprometre a treballar junts per eliminar el 99% de les substàncies que afectaven la capa d'ozó (clorofluorocarburs (CFC), los hidroclorofluorocarburs (HCFC) i els halons).
L'esmena de Kigali, que va entrar en vigor l'any 2019, treballa per a reduir també alguns hidrofluorocarbons (HFC), gasos amb un alt potencial d'escalfament planetari, causants del canvi climàtic, i que van ser emprats per a substituir les substàncies que esgotaven la capa d'ozó.
Aquest any celebrem, doncs, els 35 anys de la Convenció de Viena i els 35 anys de protecció mundial de la capa d'ozó.
52a Universitat Catalana d'Estiu
Del 17 al 20 d'agost, la Universitat Catalana d'Estiu organitza unes jornades per debatre sobre l'emergència climàtica i també el COVID-19.
El coordinador de les jornades és el Dr.
Aquestes jornades tècniques s'enmarquen a l'àrea de ciències de la natura i abordaran el risc ambiental que caracteritza el que alguns experts denominen 'l'entrada a una nova era'.
Es parlarà de la tempesta Glòria i els seus impactes als rius Fluvià, Tordera; l'afectació al litoral, a les platges i al Delta de l'Ebre.
També de les inundacions del Francolí i dels incendis al bosc del País Valencià.
A escala global, s'exposaran els temes de l'augment de temperatura planetària i dels grans incendis de sisena generació.
Finalment, les jornades tractaran les relacions entre el medi, la biodiversitat i les pandèmies.
S'explicaran criteris pràctics d'implementació i exemples de mesures adreçades a reduir el consum elèctric de l'organització i l'autoconsum d'electricitat renovable.
L'Oficina Catalana del Canvi Climàtic organitza una jornada on es presentaran diferents accions que poden plantejar-se a les organitzacions per a poder reduir els seus consums elèctrics on directament també es reduiran les emissions de GEH i els costos associats.
Durant la sessió s'explicaran els beneficis de l'aplicació d'algunes mesures adreçades a les reduccions dels consums elèctrics, i els criteris a tenir en compte per la seva aplicació.
S'elaboraran 2 casos pràctics on es donaran eines per el càlcul dels estalvis energètics, les emissions associades i el retorn econòmic dins els estudis de viabilitat d'algunes mesures.
Seguidament es realitzarà una visita guiada a l'Ecodifici de Lavola, ja que es tracta d'un edifici construït amb criteris de sostenibilitat.
Aquesta jornada se centra en explicar algunes mesures adreçades a disminuir les emissions de GEH del consum elèctric, atès que aquestes emissions segons les dades dels inventaris 2018, van suposar un 53% del total d'emissions reportades pels adherits a aquest Programa.
Aquestes emissions es veuen molt influenciades pel consum elèctric de l'organització però també per com es genera l'electricitat que es consumeix.
En properes jornades es tractaran altres tipologies de mesures.
Gratuït prèvia inscripció a [EMAIL]
Oficina Catalana del Canvi Climàtic i Lavola
El conseller d'Interior, Miquel Sàmper, acompanyat de l'alcalde de Polinyà, Javier Silva, ha participat avui a la Junta Local de Seguretat del municipi.
El director general de la Policia, Pere Ferrer i el director general d'Administració de Seguretat, Jordi Jardí, entre altres, hi han participat telemàticament.
Sàmper ha ofert "mà estesa del departament, que és un departament de portes obertes" al municipi i ha assenyalat que "serà norma nostra recórrer el territori per prendre el pols a l'estat de la seguretat al nostre país, on cada lloc té les seves particularitats".
El conseller ha escoltat les inquietuds exposades i ha mostrat la seva la voluntat de col·laboració i proximitat.
També ha felicitat Polinyà per la feina feta i pel Pla de Seguretat que prepara el consistori.
Al llarg de la reunió s'han repassat les dades de seguretat del municipi, que mostren una evolució positiva tant pel que fa a fets delinqüencials com en matèria de detencions i fets resolts.